ब्लॉग, आपन निजी वेबसाइट बना के लिखल जा सके लें। एकरे अलावा कई गो ब्लॉगिंग वेबसाइट बाड़ी जे ब्लॉग लिखे आ छपावे के प्लेफार्म के रूप में काम करे लीं। इनहन के सदस्यता ले के इनहना पर आपन निजी ब्लॉग लिखल जा सके ला। वर्डप्रेस, ब्लॉगर आ टेक्नोराती नियर कुछ ब्लॉगिंग वेबसाइट सभसे परसिद्ध बाड़ीं। कई गो अइसनो वेबसाइट आ सोशल मीडिया साइट बाड़ीं जिनहन पर सीमित साइज के छोट-छोट पोस्ट कइल जा सके ला; अइसन ब्लॉगिंग के माइक्रोब्लॉगिंग कहल जाला। टंबलर आ ट्विटर अइसने माइक्रोब्लॉगिंग वेबसाइट बाड़ीं। एकरे आलावा फेसबुक आ इंस्टाग्राम नियर सोशल मीडिया प्लेटफार्म पर रेगुलर लिख के पोस्ट करे के भी ब्लॉगिंग में गिनल जा सके ला।